मैरी कॉम

मैंगते चंग्नेइजैंग मैरी कॉम (एम सी मैरी कॉम) (जन्मः १ मार्च १९८३) जिन्हें मैरी कॉम के नाम से भी जाना जाता है, एक भारतीय महिला मुक्केबाज हैं। वे मणिपुर, भारत की मूल निवासी हैं। मैरी कॉम 6 बार ‍विश्व मुक्केबाजी प्रतियोगिता की विजेता रह चुकी हैं।http://www.hindu.com/holnus/007200901261333.htm Mary makes women's boxing's Olympic case stronger: AIBA President  २०१२ ग्रीष्मकालीन ओलंपिक में उन्होंने कांस्य पदक जीता। २०१० के ऐशियाई खेलों में काँस्य तथा २०१४ के एशियाई खेलों में उन्होंने स्वर्ण पदक हासिल किया।

दो वर्ष के अध्ययन प्रोत्साहन अवकाश के बाद उन्होंने वापसी करके लगातार चौथी बार विश्व गैर-व्यावसायिक बॉक्सिंग में स्वर्ण जीता। उनकी इस उपलब्धि से प्रभावित होकर एआइबीए ने उन्हें मॅग्नीफ़िसेन्ट मैरी (प्रतापी मैरी) का संबोधन दिया।

उनके जीवन पर एक फिल्म भी बनी जिसका प्रदर्शन २०१४ में हुआ। इस फिल्म में उनकी भूमिका प्रियंका चोपड़ा ने निभाई।

 प्रारंभिक जीवन और परिवार 
मैरी कॉम का जन्म १ मार्च १९८३  को मणिपुर के चुराचांदपुर जिले में एक गरीब किसान के परिवार में हुआ था। उन्होंने अपनी प्राथमिक शिक्षा लोकटक क्रिश्चियन मॉडल स्कूल और सेंट हेवियर स्कूल से पूरी की। आगे की पढाई के लिये वह आदिमजाति हाई स्कूल, इम्फाल गयीं लेकिन परीक्षा में फेल होने के बाद उन्होंने स्कूल छोड़ दिया और फिर राष्ट्रीय मुक्त विद्यालय से परीक्षा दी। मैरी कॉम की रुचि बचपन से ही एथ्लेटिक्स में थी। 
उनके मन में बॉक्सिंग का आकर्षण १९९९ में उस समय उत्पन्न हुआ जब उन्होंने खुमान लम्पक स्पो‌र्ट्स कॉम्प्लेक्स में कुछ लड़कियों को बॉक्सिंग रिंग में लड़कों के साथ बॉक्सिंग के दांव-पेंच आजमाते देखा। मैरी कॉम बताती है कि http://in.jagran.yahoo.com/news/features/general/8_14_5049408.html सफलता के लिए मजबूत इरादा जरूरी : मैरी कॉम"मैं वह नजारा देख कर स्तब्ध थी। मुझे लगा कि जब वे लड़कियां बॉक्सिंग कर सकती है तो मैं क्यों नहीं?"
साथी मणिपुरी बॉक्सर डिंग्को सिंह की सफलता ने भी उन्हें बॉक्सिंग की ओर आकर्षित किया।Back in the Ring

मैरीकॉम की शादी ओन्लर कॉम से हुई है। उनके जुङवाँ बच्चे हैं।

उपलब्धियाँ व पुरस्कार
मैरी कॉम ने सन् २००१ में प्रथम बार नेशनल वुमन्स बॉक्सिंग चैंपियनशिप जीती। अब तक वह १० राष्ट्रीय खिताब जीत चुकी है। बॉक्सिंग में देश का नाम रोशन करने के लिए भारत सरकार ने वर्ष २००३ में उन्हे अर्जुन पुरस्कार से सम्मानित किया एवं वर्ष२००६ में उन्हे पद्मश्री से सम्मानित किया गया। जुलाई २९, २००९ को वे भारत के सर्वोच्च खेल सम्मान राजीव गाँधी खेल रत्न पुरस्कार के लिए (मुक्केबाज विजेंदर कुमार तथा पहलवान सुशील कुमार के साथ) चुनीं गयीं। .

मध्यप्रदेश के ग्वालियर में स्त्रीत्व को नई परिभाषा देकर अपने शौर्य बल से नए प्रतिमान गढ़ने वाली विश्व प्रसिद्ध मुक्केबाज श्रीमती एमसी मैरी कॉम १७ जून २०१८ को वीरांगना सम्मान से विभूषित किया गया। उन्होंने २०१९ के प्रेसिडेंसीयल कप इोंडोनेशिया में ५१  किग्रा भार वर्ग में यह स्वर्ण पदक जीता। उन्होंने ऑस्ट्रेलिया की अप्रैल फ्रैंक को ५-० से हराकर यह स्वर्ण पदक जीता। नई दिल्ली में आयोजित १० वीं एआईबीए महिला विश्व मुक्केबाजी चैंपियनशिप २४ नवंबर, २०१८ को उन्होंने ६ विश्व चैंपियनशिप जीतने वाली पहली महिला बनकर इतिहास बनाया,

 उपलब्धियां 
अंतर्राष्ट्रीय शीर्षकसालप्रतियोगिता में स्थानभजनप्रतियोगितास्थान२००१४८AIBA Women's World Championshipsस्क्रैंटन, पेनसिल्वेनिया, संयुक्त राज्य अमेरिका२००२४५AIBA Women's World ChampionshipsAntalya, Turkey२००२४५Witch CupPécs, Hungary२००३४६Asian Women's ChampionshipsHisar, India२००४४१Women's World CupTønsberg, Norway२००५४६Asian Women's ChampionshipsKaohsiung, Taiwan२००५४६AIBA Women's World ChampionshipsPodolsk, Russia२००६४६AIBA Women's World ChampionshipsNew Delhi, India२००६४६Venus Women's Box CupVejle, Denmark२००८४६AIBA Women's World ChampionshipsNingbo, China२००८४६Asian Women's ChampionshipsGuwahati, India२००९४६Asian Indoor GamesHanoi, Vietnam२०१०४८AIBA Women's World ChampionshipsBridgetown, Barbados२०१०४६Asian Women's ChampionshipsAstana, Kazakhstan२०१०५१Asian GamesGuangzhou, China२०११४८Asian Women's CupHaikou, China२०१२४१Asian Women's ChampionshipsUlan Bator, Mongolia२०१२५१Summer OlympicsLondon, United Kingdom२०१४५१Asian GamesIncheon, South Korea२०१७४८Asian Women's ChampionshipsHo Chi Minh City, Vietnam२०१८४५–४८Commonwealth GamesGold Coast, Queensland, Australia२०१८४५–४८AIBA Women's World ChampionshipsNew Delhi, India

सन्दर्भ

 बाहरी कड़ियाँ 
 बेहद टफ रही है मेरी कोम की जिंदगी
 मैरी कोम की कहानी के आगे का खेल
 बच्चा बच्चा जानता है मेरी कोम को
 मैरी कॉम एक कहानी  
 Mary Kom
 मैरी कॉम की सक्सेस स्टोरी 

श्रेणी:भारतीय महिला मुक्केबाज
श्रेणी:मणिपुर के खिलाड़ी
श्रेणी:1983 में जन्मे लोग
श्रेणी:जीवित लोग
श्रेणी:पद्मश्री प्राप्तकर्ता
श्रेणी:अर्जुन पुरस्कार के प्राप्तकर्ता
श्रेणी:राजीव गांधी खेल रत्न के प्राप्तकर्ता
श्रेणी:मणिपुर के लोग